शाम को गुलयानी ने बुलाया. सलाह दी कि जिन बातों पर श्री पुरी से समझौता हो चुका है, उन्हें मैं अपने ख़त में न लिखूँ. मैंने भी सोचा कि अगर चिट्ठी से ही काम चल जाता है और उँगलियों के निशान का मामला ख़तम हो जाता है, फ़िर तो भूख हड़ताल की कोई ज़रुरत नहीं और जेल वालों के साथ सहूलियत से ही काम निकल जायेगा. अगर भूख हड़ताल करनी पड़ती है फ़िर तो सारे मामले का पूरा फैसला होगा ही. इसलिए दुबारा पत्र लिख कर तीन माँगें ही रखीं, रजिस्टर पर अँगूठे का निशान, ञशक्कत और उँगलियों के निशान. बाकी सारी बातें राजनैतिक बंदी की साधारण माँग के अन्दर ही आ जाती हैं.